
A V I Z

asupra proiectului de Lege privind înfiinţarea 

centrelor de informare şi consultanţă pentru tineret

In conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, în procedură de urgenţă, cu proiectul de Lege privind înfiinţarea centrelor de informare şi consultanţă pentru tineret (P.L.x. 170/15 martie 2006), Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege menţionat mai sus, în şedinţa din  29.03.2006.


Membrii comisiei  au examinat proiectul de lege adoptat de Senat în şedinţa din 9 martie 2006, expunerea de motive şi textul iniţiatorilor, avizul favorabil al Consiliului Legislativ nr. 818/4.07.2005 precum şi punctul de vedere favorabil al Guvernului. 

In urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă  a  proiectului de Lege. 

                 PREŞEDINTĂ,                                       

       Minodora CLIVETI
                               


SECRETAR,      


  





        Dan Horaţiu BUZATU

Lucia – Cornelia LEPADATU

